ઈંગ્લેન્ડ અને પનામા વચ્ચેના મુકાબલામાં કુલ સાત ગોલ નોંધાયા હતા. જે રશિયામાં રમાઈ રહેલી ટુર્નામેન્ટમાં બીજી હાઈ સ્કોરિંગ મેચ હતી. શનિવારે બેલ્જિયમ અને ટ્યુનિશિયા વચ્ચેની મેચમાં પણ સાત ગોલ નોંધાયા હતા જેમાં બેલ્જિયમે પાંચ ગોલ નોંધાવ્યા હતા. જ્યારે પાંચ ગોલના અંતરથી ઈંગ્લેન્ડનો આ વિજય બીજો સૌથી મોટો વિજય છે. અગાઉ ટુર્નામેન્ટની ઉદ્દઘાટન મેચમાં રશિયાએ સાઉદી અરબને 5-0થી પરાજય આપ્યો હતો.